หนูมีน้องสาวที่เป็นมะเร็ง
การเป็นมะเร็ง บางครั้งก็หมายความว่า
คุณต้องนอนอยู่ที่โรงพยาบาลนาน ๆ
อยู่ในห้องที่หน้าตาแบบนี้
ก่อนที่น้องหนูจะป่วย หนูไม่เคยเห็นห้องของโรงพยาบาลมาก่อนเลย
หนูก็เลยไม่รู้ว่ามันเป็นยังไง
รู้แค่ว่ามันไม่ได้เป็นที่ที่น่าอยู่ที่สุดแน่นอน
โดยเฉพาะสำหรับเด็ก
ไม่นานหรอกค่ะกว่าหนูจะรู้
ว่าจริง ๆ แล้ว ห้องผู้ป่วยในโรงพยาบาล ไม่ได้สร้างรอยยิ้มให้ใครเลย
ดูได้จากน้องสาวหนูนี่แหละค่ะ ว่าเซ็งแค่ไหน
แค่เห็นห้องโรงพยาบาล
ครูสมัยป.3 ของหนูเคยบอกว่า เราต้องช่วยกันหาวิธี
ทำให้โลกน่าอยู่ขึ้น
หนูเลยนึกได้ว่านี่คือโอกาส ที่จะได้เสนอไอเดีย
หนูรู้สึกว่าห้องโรงพยาบาล ควรทำให้เด็กรู้สึกเหมือนอยู่บ้าน
หนูเลยเริ่มมานั่งคิดว่าเด็ก ๆ ชอบอะไร
หลายคนชอบมินเนียน ชอบเกมไมน์คราฟต์
ชอบหนังของดิสนีย์หลายเรื่อง
หนูเลยอยากให้เอามาเป็นธีม
อีกเรื่องที่หนูคิดไว้
คือถ้าจะทำเป็นธีม
หนูก็จะทาสีผนังห้อง ให้เป็นวิวตามธีมด้วย
พอเด็ก ๆ มานอนที่ห้อง
จะได้รู้สึกเหมือนว่าตัวเอง อยู่ในเกมหรือในหนังแทน
แล้วก็หนูรู้สึกว่าอยากให้เตียง เป็นแบบมีเตียงเล็กเลื่อนออกมาได้ด้วย
ถ้าได้เตียงแบบนี้คงดี
เพราะทั้งพ่อแม่แล้วก็ตัวเด็กเอง ต้องอยากนอนด้วยกัน
ซึ่งถ้ามีเตียงเล็กเลื่อนได้ ก็จะนอนด้วยกันได้
แล้วเตียงแบบนี้ก็เหมาะ เพราะหนูจำได้ว่าน้องสาวหนู
บางครั้งก็อยากสลับไปนอนเตียงอื่นบ้าง
หนูรู้สึกว่าแต่ละห้อง ควรมีระเบียงส่วนตัวด้วย
ระเบียงส่วนตัวน่าจะมีประโยชน์
เพราะเด็กส่วนใหญ่ ไม่ได้รับอนุญาตให้ออกไปข้างนอก
ถ้าเคยเจออุบัติเหตุร้ายแรงหรือป่วยหนัก
แต่ถ้ามีระเบียงส่วนตัว
เด็ก ๆ ก็ยังสามารถออกไปข้างนอกห้องได้
โดยที่ไม่ต้องเจอเชื้อโรคเยอะ ๆ
ถ้าจะออกไปตรงระเบียง ก็ต้องมีประตูกระจกเลื่อนกว้าง ๆ
คนป่วยที่นั่งรถเข็น จะได้ออกไปตรงระเบียงได้ด้วย
อุปกรณ์เครื่องมือต่าง ๆ ก็ควรเพิ่มสีสันเข้าไปด้วย
หนูจำได้ว่าเมื่อก่อน หนูกลัวเครื่องมือพวกนั้นมาก
จำได้ด้วยว่าหนูไม่ชอบเลย
แต่ถ้ามันมีสีสันบ้าง
หนูก็คงรู้สึกสบายใจขึ้น
แล้วมันก็น่าจะเข้ากับธีมห้องมากกว่าด้วย
หนูรู้สึกว่าเวลาป่วย เราก็ไม่จำเป็นต้องอยู่ในห้องน่าเบื่อเสมอไป
ในเมื่อเราก็เจออะไรมาเยอะแล้ว
ขอบคุณค่ะ
(เสียงปรบมือ)